Bård Tufte Johansen

Bård Tufte Johansen (født 1969) er en norsk programleder, komiker og tekstforfatter med lang fartstid i NRK. Han er særlig kjent for sitt samarbeid med komiker Harald Eia og de to har siden midten av 1990-årene skapt en rekke TV- og radioprogrammer i NRK. De fikk sitt store gjennombrudd med humorprogrammet Lille Lørdag i 1995. Johansen har også vært ansatt noen år i TVNorge og gjort ting på egen hånd, deriblant sceneshowet Mann (44). Han har siden 2017 vært programleder for Nytt på nytt.  

 Liv og virke 
Han er født og oppvokst i Skien. Han er sønn av Asbjørn Johansen og Solveig Tufte Johansen, som begge har vært pastorer innen Det Norske Misjonsforbund.

Etter videregående og ett år i USA jobbet han to år som støvsugerselger. I 1990 ble han vokalist i bandet Utopian Fields, og var med på deres andre albumutgivelse i 1990. 

Han tv-debuterte i 1992 i noen humoristisk innslag kalt «Pisspreik» som ble sendt i ungdomsprogrammet U høsten 1992. I 1994 hadde han det første samarbeidet med Harald Eia. Det var i et innslag i kalt «Mono-TV med Bård» som ble sendt i U. I 1995 var de programledere og forgrunnsfigurer i humorprogrammet Lille Lørdag. Programmet ble sendt i perioden 1995–1996 og var først et nisjeprogram med relativt få seere. Men programmet oppnådde raskt kultstatus. I 1998 var det tilbake på skjermen i det aktualitetspregede humorprogrammet Åpen post. Programmet fikk forholdsvis mye oppmerksomhet og huskes blant annet for en episode fra første sesong der artist og programgjest Kenneth Sivertsen gikk til fysisk angrep på Johansen. Opptrinnet ble ikke tatt med i sendingen, men fikk mye oppmerksomhet i pressen. Et annet opptrinn som fikk mye oppmerksomhet i mediene var det såkalte «Kyllingstuntet» i 2002. Opptrinnet skjedde i forbindelse med Thorbjørn Jaglands sykehusinnleggelse i januar 2002. Under TV 2 Nyhetenes direktesending utenfor sykehuset hvor Jagland var innlagt dukket Johansen opp i kyllingkostyme og forstyrret reporteren, mens han klaget på pressens dobbeltmoral. Innslaget ble forsidesak i flere medier, men de fikk ikke lov av NRK til å vise klippet dagen etter, så Johansen forklarte innslaget: «Media hadde jaget etter Jagland og hetsa mannen i månedsvis, så kollapser han inne på kontoret og legges inn på sjukehuset og TV 2 styrter til Rikshospitalet og har direktesending […] med en sånn plutselig bekymret mine og spør: Har presset fra media vært for sterkt?» Han kom også med kritikk av kringkastingssjef John Bernander i programmet som ble gjenstand for harselas i programmet.Åpen Post 16. januar 2002. NRK Etter dette hadde han ledende roller og programledelse i tv-serier som Uti vår hage, Team Antonsen, Tre brødre som ikke er brødre og Storbynatt. 

I 2010 forlot Johansen NRK sammen med Eia og startet produksjonsselskapet Funkenhauser Productions.  

I 2013 hadde han premiere på sitt eget stand-up-show Mann (44). Innsatsen innbrakte ham Komiprisen 2014 i klassen årets stand-up komiker. I 2019 hadde han premiere på stand-up-showet 12 gode råd sammen med Atle Antonsen og høsten 2020 ga de ut boken Bård og Atles gode råd om absolutt ALT på Eget forlag. Sammen vant de Leif Justers ærespris for 2020. 

I 2012 ble han fast paneldeltaker i humorprogram Brille på TVNorge. Her var han frem til 2017 da han gikk tilbake til NRK for å ta over som programleder for Jon Almaas i humorprogrammet Nytt på nytt. Programlederrollen innbakte ham Gullruten i både 2018 og 2024.

Johansen har også medvirket i en rekke dokumentarprogrammer om fisking, deriblant På fisketur med Bård og Lars. Han var også programleder i reisedokumentaren Fotballkrigen og naturvernserien Oppsynsmannen.

I tillegg til tv har han også vært programleder i radioprogrammene Herreavdelingen (1997) og Tazte priv (2004).

 TV-program 
 1991: U (tekstforfatter og programleder)
 1994: Brødrene Dal og legenden om Atlant-is (kafégjest)
 1994: U: natt 
 1994: U: assosiasjoner 
 1994: Flåttum gård (sendt i U)
 1995 og 1996: Lille Lørdag
 1997: Ørretjakt i Patagonia  (reisedokumentar)
 1997: Sommeråpent  (medvirkende) 
 1998: Ørretjakt i Montana (reisedokumentar)
 1998: XLTV (gjesteopptreden)
 1998–1999 og 2001–2002: Åpen post
 1999: Ørretjakt på Kola (reisedokumentar)
 1999: Minner fra Lillelørdag (utdrag fra Lille Lørdag med ny intro)
 2000: Spellemannprisen (programleder)
 2000: På fisketur med Bård og Lars  (reisedokumentar)
 2000: Copacabana (innslagsregi)
 2003 og 2008: Uti vår hage
 2004: Team Antonsen 
 2005: Tre brødre som ikke er brødre
 2009: Idrettsgallaen 2009 (programleder)
 2010: Idrettsgallaen 2010 (programleder)
 2010: Fotballkrigen (reisedokumentar, programleder)
 2010: Storbynatt
 2012–2017: Brille (fast paneldeltaker)
 2019–2020: Kongen av Gulset (rollen som Rektor)
 2023: Jakten på monsterkveita (reisedokumentar)
 2024: Oppsynsmannen (programleder)
 2017–nåtid: Nytt på nytt (programleder)

 Stand up-show 
 2013: Mann (44)
 2019: 12 gode råd – fra to menn med lav utdanning (med Atle Antonsen)
 2025: Prøver å være positiv

 Filmografi 
 2011: Kong Curling
 2003: Lille frøken Norge
 2000: De syv dødssyndene

 Radioprogram (utvalg) 
 Herreavdelingen (1997)
 Tazte priv (2004)

 Priser og nominasjoner 
 Pris  Kategori  For verk  Resultat Komiprisen 2001  Tidenes typeSammen med Harald Eia  «Vidar og Jan Tore»   Komiprisen 2007  Beste forestilling på sceneSammen med Espen Eckbo, Harald Eia og Atle Antonsen  Team Ecbo   Komiprisen 2008  Beste forestilling på TV/filmSammen med Harald Eia og Atle Antonsen  Uti vår hage 2   Stå opp-prisen 2014  Stå opp-prisen     Komiprisen 2014  Årets mannlige scenekomiker  Mann (44)   Årets stand-up komiker   Årets morsomste (Publikumsprisen)     Humorprisen 2018  Årets morsomste på TV     Gullruten 2018  Beste mannlige programleder  Nytt på nytt   Publikumsprisen   Gullruten 2019  Beste programleder   Publikumsprisen   Leif Justers ærespris 2020  Leif Justers æresprisSammen med Atle Antonsen     Gullruten 2024  Beste programleder – reality, livsstil og aktualitet     Beste programleder – underholdning  Nytt på nytt   Gullruten 2025  Beste programleder – underholdning  

 Referanser 

 Eksterne lenker 



Kategori:Norske komikere
Kategori:Norske standupkomikere
Kategori:Norske TV-programledere
Kategori:Norske radioprogramledere
Kategori:Norske manusforfattere
Kategori:Norske skuespillere
Kategori:Programledere for NRK TV
Kategori:Programledere for NRK Radio
Kategori:Vinnere av Gullruten for beste programleder
Kategori:Personer fra Skien kommune